2003 óta a "Festivali i Këngës" az albánok nemzeti döntője az Eurovíziós Dalfesztiválra. 2003-ban Anjeza Shahini nyerte a fesztivált, így ő képviselhette Albániát a 2004-es Eurovíziós Dalfesztiválon. A fesztiválon minden dalt albánul kell elénekelni. Azonban az Eurovíziós Dalfesztiválokon általában az angol verziót adják elő. Eddig minden versenydaluk angolul volt, leszámítva a 2006-os, 2008-as, 2012-es, 2013-as és 2018-as dalokat. A 2007-es és a 2011-es daluk egy része hangzott el anyanyelven, míg a többi angol volt. A versenyt idáig még nem sikerült megnyerniük, legjobb helyezésük az ötödik, 2012-ből.